ເສືອໂຄ່ງທີ່ຖືກຂ້າໃນຊ່ວງ 10 ປີຜ່ານມາ
ມີເສືອໂຄ່ງຫລາຍກວ່າ 1 ພັນໂຕຖືກຂ້າ ໃນຮອບນຶ່ງທົດສະວັດ ຜ່ານມາ.
ການສໍາຫລວດຄັ້ງໃໝ່ກ່າວວ່າ ພວກເສືອໂຄ່ງຈໍານວນ ຫລາຍກວ່າ 1000 ໂຕໄດ້ຖືກຂ້າຕາຍໃນທົ່ວເອເຊຍໃນ ຮອບນຶ່ງທົດສະວັດຜ່ານມາແລະຊິ້ນສ່ວນຂອງເສືອກໍໄດ້ ຖືກນໍາໄປຂາຍກັນຢູ່ໃນຕະຫລາດມືດໃນນາໆຊາດ ການສຶກສາໂດຍອົງການ Traffic International ທີ່ມີ ຫ້ອງການ ຕັ້ງຢູ່ໃນປະເທດອັງກິດກ່າວວ່າ ພວກເສືອ ໂຄ່ງຈໍານວນລະຫວ່າງ 1000 ຫາ 1200 ໂຕຖືກຍຶດ ໄດ້ໃນ 11 ປະເທດໃນຈໍານວນ 13 ປະເທດທັງໝົດທີ ່ເສືອພາກັນອາໄສຢູ່ໃນປ່າ ອິນເດຍເປັນປະເທດທີ່ມີການຍຶດຊິ້ນສ່ວນຂອງເສືອໄດ້ຫລາຍກວ່າໝູ່ ຮອງອັນດັບລົງມາ ແມ່ນຈີນແລະເນປານ ກຸ່ມສໍາຫລວດນີ້ກ່າວວ່າ ເສືອໃນຈໍານວນຫລາຍຂຶ້ນນັບມື້ທີ່ໄດ້ຖືກຂ້າຕາຍໃນອິນໂດເນເຊຍ ໄທແລະຫວຽດນາມ ຊາຍແດນຂອງມຽນມາທີ່ຕິດກັບອິນເດຍແລະຈີນ ໄດ້ເປັນບ່ອນທີ່ມີ ການຄ້າຂາຍຊິ້ນສ່ວນຂອງເສືອຢ່າງແຜ່ຫລາຍ ເຊ່ນດຽວກັນກັບເລາະຕາມຊາຍແດນມາ ເລເຊຍຕິດກັບໄທ ແລະຊາຍແດນຣັດເຊຍຕິດກັບຈີນນັ້ນ ຊິ້ນສ່ວນຂອງເສືອທີ່ມີການລັກລອບຄ້າຂາຍກັບຢ່າງຜິດກົດໝາຍນີ້ມີຮວມທັງໜັງ ກະດູກ ກະໂຫລກຫົວ ຕີນແລະອະໄວຍະວະສືບພັນ ນອກນັ້ນ ກໍມີການລັກຄ້າຂາຍເສືອເປັນແລະ ເສືອເປັນໂຕທີ່ຕາຍແລ້ວເຊ່ນກັນ